ข่าวใหญ่! จีนเตรียมติดตั้ง Circuit breaker
จีนเตรียมติดตั้ง Circuit breaker มุ่งสกัดการเทขายหุ้นในภาวะผันผวน
8 ก.ย. 2558

คณะกรรมการกำกับหลักทรัพย์และตลาดหลักทรัพย์ของจีน (CSRC) เตรียมติดตั้งระบบ circuit breaker สำหรับดัชนีหุ้นในตลาด เพื่อการป้องกันการเทขายหุ้นจากกระแสวิตกจริตในช่วงที่ตลาดหุ้นผันผวนอย่างหนัก
ระบบ circuit breaker ของดัชนีเซี่ยงไฮ้คอมโพสิต และดัชนีเสิ่นเจิ้น จะผูกเข้ากับดัชนี CSI300  ซึ่งจะติดตามความเคลื่อนไหวหุ้นของทั้งสองตลาด  
ตลาดซื้อขายสัญญาล่วงหน้าทางการเงินของจีน (CFFE) ได้เปิดเผยผ่านทางสื่อออนไลน์โดยร่วมกับตลาดหุ้นเซี่ยงไฮ้และตลาดหุ้นเสิ่นเจิ้นว่า การซื้อขายหุ้นจะถูกระงับทันทีหากดัชนีพุ่งขึ้นหรือร่วงลง 5% ในขณะที่การดีดตัวขึ้นหรือลดลงตั้งแต่ 7% จะนำไปสู่การระงับการซื้อขายตลอดทั้งวัน
 
อินโฟเควสท์ แปลและเรียบเรียง